La gandiana Ana Maria Intxausti guanya el Premi Especial del Festival Internacional Cortoons pel seu paper a la pel·lícula d'animació 'Los sueños de Tay-Pi'
20 octubre 2024

## La gandiana Ana Maria Intxausti guanya el Premi Especial del Festival Internacional Cortoons pel seu paper a la pel·lícula d'animació 'Los sueños de Tay-Pi'20 octubre 2024Última actualització: 20 octubre 2024

![](../gestion/img/04450f6c716ca4c03a82caffdc3677648e1fbd8e5757140187af880c733e053c.jpg)  
  

El Teatre Serrano va acollir ahir dissabte l'acte de lliurament de premis del **Festival Internacional de Curtmetratges d'Animació, Cortoons Gandia Festival**. Una edició que està marcada per l'èxit d'assistència i de participació i que hui conclou amb tot un seguit d'activitats dirigides, sobretot, als més menuts.  
  
L'entrega dels premis d'aquest any que va comptar amb la intervenció de l'alcalde de Gandia, **José Manuel Prieto**, i l'assistència de regidors de la corporació municipal.  

Durant l'acte es va fer entrega d'un premi especial a **Ana María Intxausti García**, veïna de Gandia de 90 anys que va treballar el 1950 en una pel·lícula d'animació, 'Sueños de TAY-PI', que recentment ha estat recuperada a la Filmoteca de Madrid.  Intxausti ha participat en el Festival d'aquest any conversant amb els nous directors sobre com ha evolucionat el món del cinema i l'animació.

  
En la seua intervenció, Prieto ha fet referència a Cortoons com una iniciativa que "_ha aconseguit un innegable prestigi fins a convertir-se en un punt de referència internacional per al món dels curtmetratges d'animació_", que es desenvolupa des de fa nou anys a la nostra ciutat i que serveix com a punt de trobada de centenars de persones que així poden conéixer tot el que Gandia té per oferir.  
  
"_El Cortoons creix a Gandia i Gandia creix amb el Cortoons, una canal ideal per situar la nostra ciutat al mapa internacional de l'animació_", ha afirmat Prieto, qui també ha felicitat totes les persones que "d'una manera o altra fan possible la magnífica continuïtat del Festival Cortoons a Gandia i tota la gent que durant aquestes intenses jornades prenen part en la celebració del seu 20é aniversari".  
  

**ELS GUANYADORS DE CORTOONS 2024**  
  
**Millor curtmetratge espanyol**  
'Wan' de Víctor Monigote - España

**Premi Especial**

Ana María Intxausti pel seu paper a la pel·lícula ‘Sueños de TAY-PI’

  
**Millor curtmetratge d'1 a 4 minuts**  
End of Summer de Tara Attarzadeh \- Iran  
  
**Millor curtmetratge de 4 a 20 minuts**  
'Keep out' de Tan Lui Chan - Hong Kong  
  
**Millor curtmetratge valencià**  
'La valla' de Sam  
  
**Millor curtmetratge realitzat per escoles**  
NON  
Camille Bardaud, Tianying Zhang, Xiaoning Niu, Julie Sibille, Yanfeng Niu - França  
  
**Premi Asgan ascensors al millor guió**  
'Periquitos' de Alex Rey - España   
  
**Premi Cortoons Festival**  
'Periquitos' de Alex Rey - España  
  
**Millor directora d'animació**  
'Family Portrait' de Lea Vidakovic de Croacia  
  
**Premi Omoda/Moll a la creativitat**  
'Wan' de Víctor Monigote - España